
	Comisia pentru buget, finanţe şi bănci

	
	Bucureşti,        

Nr. 22/291/19.02.2013


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.16/2012 pentru modificarea şi completarea Ordonanţei Guvernului nr.92/2003 privind Codul de procedură fiscală,  cu care comisia noastră a fost sesizată în fond cu adresa Biroului Permanent nr.PL.x 386 din  01 octombrie 2012.
	PREŞEDINTE,

Dan Radu Ruşanu

	Comisia pentru buget, finanţe şi bănci
	
	Bucureşti,    

Nr. 22/291/19.02.2013


RAPORT

asupra proiectului de Lege privind aprobarea Ordonanţei Guvernului nr.16/2012 pentru modificarea şi completarea Ordonanţei Guvernului nr.92/2003 privind Codul de procedură fiscală

Cu adresa nr. Plx 386 din 01 octombrie  2012, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr.16/2012 pentru modificarea şi completarea Ordonanţei Guvernului nr.92/2003 privind Codul de procedură fiscală.
Proiectul de Lege are ca obiect de reglementare modificarea şi completarea Ordonanţei Guvernului nr. 92/2003 privind Codul de procedură fiscală, republicată, cu modificările şi completările ulterioare. Atfel se propune :
· extinderea posibilităţii emiterii prin intermediul unui centru de imprimare masivă, pe lângă actele administrative şi la categoria actelor de executare sau a actelor procedurale emise de organele fiscale ;
· reglementarea datei depunerii  declaraţiei fiscale în situaţia în care contribuabilul depune declaraţia însă aceasta nu a fost validă ca urmare a unor erori în completarea declaraţiei;

· corelarea prevederilor Codului de procedură fiscală cu prevederile noului Cod civil, în ceea ce priveşte dispoziţiile privind efectuarea plăţii de către o altă persoană decât debitorul;
· reglementarea unei excepţii de la ordinea de stingere în cazul amenzilor de orice fel, precum şi în cazul obligaţiilor fiscale suplimentare stabilite de organelle de inspecţie fiscală în sensul că stingerea să se efectueze potrivit opţiunii contribuabilului,
· reglementarea unei situaţii alternative de neîncepere sau suspendarea executării silite a obligaţiilor individualizate într-un act administrative fiscal contestat,
· se reglementează reguli procedurale ţinând cont de incidentele apărute în perioada de valabilitate a garanţiei.
La întocmirea raportului s-au avut în vedere avizele Consiliului legislativ, Comisiei juridice, de disciplină şi imunităţi şi Comisiei pentru administraţie publică, amenajarea teritoriului şi echilibru ecologic.
Proiectul de Lege a fost adoptat de Senat, în şedinţa din 24 septembrie 2012, în calitate de primă Cameră sesizată.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .

În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei şi-au înregistrat prezenţa un număr de 31 deputaţi, din totalul de 31 de membri ai comisiei.

La dezbaterea proiectului de Lege a participat în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Ghizdeanu Ion – preşedinte Comisia Naţională de Prognoză.
Raportul comisiei a fost adoptat cu unanimitatea de voturi a membrilor prezenţi la dezbatere. 

In urma dezbaterii, în şedinţa din data de 19.02.2013, comisia propune supunerea spre dezbaterea şi adoptarea Plenului Camerei Deputaţilor a proiectului de Lege privind aprobarea Ordonanţei Guvernului nr.16/2012 pentru modificarea şi completarea Ordonanţei Guvernului nr.92/2003 privind Codul de procedură fiscală, cu amendamentele admise prezentate în anexă.
	PREŞEDINTE,

Dan Radu Ruşanu

	SECRETAR,

Gheorghe Dragomir


Întocmit,

Consilier parlamentar Ene Giorgiana




















Anexă

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	
	 L E G E
privind aprobarea Ordonanţei Guvernului nr. 16/2012 pentru modificarea şi completarea Ordonanţei Guvernului nr. 92/2003 privind Codul de procedură fiscală
	nemodificat
	

	2. 
	
	Articol unic.- Se aprobă Ordonanţa Guvernului nr. 16 din 23 august 2012 pentru modificarea şi completarea Ordonanţei Guvernului nr. 92/2003 privind Codul de procedură fiscală, adoptată în temeiul art.1 pct. I.5 din Legea nr. 127/2012 privind abilitarea Guvernului de a emite ordonanţe, şi publicată în Monitorul Oficial al României, Partea I, nr. 618 din 28 august 2012.
	Articol unic.- Se aprobă Ordonanţa Guvernului nr. 16 din 23 august 2012 pentru modificarea şi completarea Ordonanţei Guvernului nr. 92/2003 privind Codul de procedură fiscală, adoptată în temeiul art.1 pct. I.5 din Legea nr. 127/2012 privind abilitarea Guvernului de a emite ordonanţe, şi publicată în Monitorul Oficial al României, Partea I, nr. 618 din 28 august 2012, cu următoarele modificări şi completări:
	

	3. 
	Art. I. - Ordonanţa Guvernului nr. 92/2003 privind Codul de procedură fiscală, republicată în Monitorul Oficial al României, Partea I, nr. 513 din 31 iulie 2007, cu modificările şi completările ulterioare, se modifică şi se completează după cum urmează:

	nemodificat
	nemodificat
	

	4. 
	1. Articolul 481 se modifică şi va avea următorul cuprins:
"ARTICOLUL 481
Prevederi aplicabile actelor de executare şi altor acte emise de organele fiscale
    Dispoziţiile art. 43 alin. (3), art. 44, 45 şi 48 se aplică în mod corespunzător şi actelor de executare şi altor acte emise de organele fiscale, cu excepţia cazului în care prin lege se prevede altfel."
	nemodificat
	nemodificat
	

	5. 
	2. La articolul 83, alineatul (31) se modifică şi va avea următorul cuprins:
    "(31) Data depunerii declaraţiei prin mijloace electronice de transmitere la distanţă pe portalul e-România este data înregistrării acesteia pe portal, astfel cum rezultă din mesajul electronic transmis de sistemul de tranzacţionare a informaţiilor, cu condiţia validării conţinutului declaraţiei. În cazul în care declaraţia nu este validată, data depunerii declaraţiei este data validării astfel cum rezultă din mesajul electronic."
	nemodificat

	nemodificat

	

	6. 
	3. La articolul 83, după alineatul (32) se introduce un nou alineat, alineatul (33), cu următorul cuprins:
    "(33) Prin excepţie de la prevederile alin. (31), în situaţia în care declaraţia fiscală a fost depusă până la termenul legal, iar din mesajul electronic transmis de sistemul de tranzacţionare a informaţiilor rezultă că aceasta nu a fost validată ca urmare a detectării unor erori în completarea declaraţiei, data depunerii declaraţiei este data din mesajul transmis iniţial în cazul în care contribuabilul depune o declaraţie validă până în ultima zi lucrătoare a aceleiaşi luni."
	nemodificat
	1. La art. I pct. 3, alineatul (33) al articolului 83 se modifică şi va avea următorul cuprins:

“(33) Prin excepţie de la prevederile alin. (31), în situaţia în care declaraţia fiscală a fost depusă până la termenul legal, iar din mesajul electronic transmis de sistemul de tranzacţionare a informaţiilor rezultă că aceasta nu a fost validată ca urmare a detectării unor erori în completarea declaraţiei, data depunerii declaraţiei este data din mesajul transmis iniţial în cazul în care contribuabilul depune o declaraţie validă până în ultima zi a lunii în care se împlineşte termenul legal de depunere.“
	Urmare faptului că depunerea declaraţiilor pe internet se poate face şi în zilele nelucrătoare.

Declaraţiile fiscale pot fi depuse în format electronic, în mediul on-line, prin intermediul portalului ANAF, parte componentă a portalului e-România. Sistemul on-line se află în permanentă funcţionare, oferindu-se posibilitatea contribuabilului de a transmite declaraţiile fiscale indiferent de oră sau zi.

	7. 
	4. La articolul 114, alineatul (26) se modifică şi va avea următorul cuprins:
    "(26) În situaţia în care plata se efectuează de către o altă persoană decât debitorul, dispoziţiile art. 1.472 şi 1.474 din Legea nr. 287/2009 privind Codul civil, republicată, cu modificările ulterioare, se aplică în mod corespunzător."
	nemodificat
	nemodificat
	

	8. 
	5. La articolul 115, după alineatul (31) se introduce un nou alineat, alineatul (32), cu următorul cuprins:
    "(32) Prin excepţie de la prevederile alin. (1), în cazul obligaţiilor fiscale de plată stabilite de organele de inspecţie fiscală, precum şi a amenzilor de orice fel, se stinge cu prioritate obligaţia fiscală sau amenda pe care o alege contribuabilul."
	nemodificat
	nemodificat
	

	9. 
	6. După articolul 148 se introduce un nou articol, articolul 1481, cu următorul cuprins:
"ARTICOLUL 1481
Suspendarea executării silite în cazul depunerii unei scrisori de garanţie bancară
    (1) În cazul contestaţiilor formulate împotriva actelor administrative fiscale prin care se stabilesc creanţe fiscale, executarea silită se suspendă sau nu începe pentru obligaţiile fiscale contestate dacă contribuabilul depune la organul fiscal competent o scrisoare de garanţie bancară la nivelul obligaţiilor fiscale contestate. Valabilitatea scrisorii de garanţie bancară trebuie să fie de minimum 6 luni de la data emiterii.

    (2) În situaţia în care pe perioada de valabilitate a scrisorii de garanţie bancară contestaţia este respinsă, în totalitate sau în parte, organul fiscal execută garanţia în ultima zi de valabilitate a acesteia dacă sunt îndeplinite cumulativ următoarele condiţii:

    a) contribuabilul nu plăteşte obligaţiile fiscale pentru care s-a respins contestaţia;

    b) contribuabilul nu depune o nouă scrisoare de garanţie bancară;

    c) instanţa judecătorească nu a dispus, prin hotărâre executorie, suspendarea executării actului administrativ fiscal potrivit Legii contenciosului administrativ nr. 554/2004, cu modificările şi completările ulterioare.

    (3) Scrisoarea de garanţie bancară rămâne fără obiect în următoarele situaţii:

    a) contestaţia a fost admisă, în totalitate;

    b) instanţa judecătorească admite, prin hotărâre executorie, cererea contribuabilului de suspendare a executării actului administrativ fiscal potrivit Legii nr. 554/2004, cu modificările şi completările ulterioare."
	nemodificat
	nemodificat
	

	10. 
	Art. 234 Dispoziţii procedurale privind înregistrarea în cazul unor activităţi cu produse accizabile
(1) Înregistrarea prevăzută la art. 2441 alin. (1) din Legea nr. 571/2003 privind Codul fiscal, cu modificările şi completările ulterioare, se face prin depunerea la organul fiscal competent a unei cereri de înregistrare.
(2) Pe baza cererii de înregistrare organul fiscal competent eliberează un atestat care dă dreptul titularului să distribuie şi să comercializeze angro băuturi alcoolice şi produse din tutun.
(3) Organul fiscal competent va elibera atestatul numai dacă sunt îndeplinite toate condiţiile prevăzute la art. 2441 alin. (1) din Legea nr. 571/2003, cu modificările şi completările ulterioare.
(4) Organul fiscal emitent va revoca atestatul ori de câte ori constată neîndeplinirea uneia dintre condiţiile prevăzute la art. 2441 alin. (1) din Legea nr. 571/2003, cu modificările şi completările ulterioare.
(5) Prin derogare de la dispoziţiile legale privind folosirea antrepozitelor fiscale, la cererea antrepozitarului autorizat pentru producţia şi îmbutelierea produsului bere, comisia competentă pentru autorizarea antrepozitelor fiscale poate aproba, prin decizie, utilizarea instalaţiilor de îmbuteliere a produsului bere şi pentru îmbutelierea băuturilor răcoritoare şi a apei plate. Celelalte prevederi privind regimul de antrepozitare fiscală sunt aplicabile în mod corespunzător.
(6) Prin decizie, comisia poate stabili condiţiile de utilizare a instalaţiilor.
(Ordonanţa Guvernului 92/2003 privind Codul de procedură fiscală)
	nemodificat
	2. La art. I după punctul 6 se introduce un nou punct, pct. 7 cu următorul cuprins:
„Articolul 234 se abrogă”
	- Corelare cu prevederile Codului fiscal.

- Prin OUG nr.109/2009 pentru modificarea şi completarea Legii. nr.571/2003 privind Codul fiscal, aprobată prin Legea nr.76/2010, art. 2441 a fost abrogat şi, ca urmare, prevederile art.234 alin. (1)-(4) din C.proc.fisc. nu mai au aplicabilitate.

Prevederile art.234 alin.(1)-(4) din C.proc.fisc.au fost adaptate şi preluate în C.fisc, art.20669.

- De asemenea, prevederile alin.(5) şi (6) ale art.234 C.proc.fisc. au fost preluate la art.20623 alin.(11) din C. fisc., prin OG nr. 15/2012 pentru modificarea şi completarea Legii.nr.571/2003.

	11. 
	Art. II. – Prevederile art. I pct. 5 din prezenta ordonanţă se aplică începând cu data de 1 noiembrie 2012.
	nemodificat
	nemodificat

